

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/63

URBROJ: 251-13-81-3/017-21-5

Zagreb, 27.5. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 1124/1, k.o. Remete, u Zagrebu, Remete 149, suvlasništvo Kapusta Dubravka, Zagreb, Kameniti stol 42, Đuran Miljenka, Zagreb, Remete 147 i nepoznatog nasljednika iza pokojne Babić Radislave, Delgalova 27, Zagreb, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom suvlasniku, nasljedniku iza pokojne Babić Radislave, Delgalova 27, Zagreb, određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 1124/1, k.o. Remete, u Zagrebu, Remete 149, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Očevidom dana 30.1.2021. godine, u 11,05 sati, utvrđeno je da se na k.č.br. 1124/1, k.o. Remete, u Zagrebu, Remete 149, nalazi ruševina zgrade, prizemnica s podrumom, površine cca 50 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 3784, k.o. Remete, utvrđeno je da su suvlasnici zemljišta na kome se zgrada nalazi Golub Barbara, Zagreb, Remete 149, Babić Radislava, Delgalova 27, Zagreb, Kapusta Dubravko, Zagreb, Kameniti stol 42 i Đuran Miljenko, Zagreb, Remete 147.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 5.5.2021. godine, sastavljen je zapisnik sa suvlasnikom Đuran Miljenkom, Remete 149, Zagreb, koji je na zapisnik izjavio da je namjena zgrade bila stambena i da se ne koristi sukladno namjeni više od pet godina, da se slaže da se radi o ruševini zgrade i da nije potrebno vještačenje stručne osobe, da moli rok od šest mjeseci radi prikupljanja dokumentacije za uklanjanje, da suvlasnica Babić Radoslava više nije živa, te da ne zna tko su nasljednici.

Također je dao na uvid original u spis presliku Rješenja o ostavini Posl.br. XIII O-8105/05, od 26. siječnja 2006 godine, iz kojeg je vidljivo da je suvlasnički dio iza pokojne Barbare Golub prešao u vlasništvo Miljenka Đurana.

Uvidom u evidenciju MINISTARSTVA FINANCIJA – Porezne uprave, utvrđeno je da iza pokojne Babić Radislave, Delgalova 27, Zagreb, nije proveden ostavinski postupak.

Dana 27.5.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom suvlasniku, nasljedniku iza pokojne Babić Radislave.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat nasljednik iza pokojne Babić Radislave, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. Kapusta Dubravko, Zagreb, Kameniti stol 42,

3. Đuran Miljenko, Zagreb, Remete 147,

4. na oglasnu ploču,

5. u spis.